13/12/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Acordo da Xunta de Goberno do 25/11/2010, aprobatorio da convocatoria e bases para a selección por promoción interna de prazas de auxiliar educador/a

Bases específicas para a promoción interna de funcionarios e laborais fixos pertencentes á subescala ou categoría laboral de celador/a e velador/a a Auxiliares educadores/as A Deputación provincial da Coruña, mediante acordo adoptado polo pleno desta corporación de data 23 de febreiro de 2006 prestou aprobación ao Plan de emprego 2006-2009 para o persoal desta entidade. As presentes bases específicas para a promoción interna desde a subescala ou categoría laboral celadora a postos da subescala auxiliar educadora forman parte dun conxunto de medidas necesarias para o desenvolvemento dos contidos sinalados respecto da promoción da citada subescala dentro do citado Plan de emprego. De conformidade coa lexislación aplicable aos plans de emprego, as medidas a adoptar para axustar a RPT inicial á resultante da execución do presente plan de emprego operativo, son as seguintes: - Establecemento de criterios reitores para os procesos de promoción interna previstos. - Creación dos postos de traballo necesarios trala aplicación das medidas de promoción interna. Dentro do plan de emprego 2006-2009 da Deputación provincial da Coruña están previstos dous modos distintos de cobertura dos postos ofertados nos procesos de promoción interna recollidos neste plan: o tradicional proceso de cobertura por vacante e o baseado na transformación dos postos de orixe. No caso destas bases, os postos de orixe que se transforman son os da subescala ou categoría laboral celador/a e velador/a en postos da subescala Auxiliar Educadora. Poderán participar tódolos funcionarios de carreira e persoal laboral fixo da Deputación provincial da Coruña pertencentes á subescala ou categoría laboral celador/a e velador/a que posúan a titulación de graduado escolar ou equivalente e unha antigüidade de dous anos no corpo ou escala do grupo E ou da categoría laboral V. Utilizarase como sistema selectivo nos procesos de promoción interna o concurso-oposición, e será a fase de concurso previa á da oposición. En ningún caso a puntuación obtida na fase de concurso se poderá aplicar para superar os exercicios da fase de oposición. As prazas de promoción interna ofertaranse de forma separada ás de acceso libre. As accións formativas contempladas, có fin de actualizar coñecementos e mellorar as competencias do persoal afectado para un adecuado desempeño das novas funcións, serán desenvolvidas pola sección de Formación da Deputación da Coruña. Previamente ás probas, e có fin de fomentar as competencias dos aspirantes e facilitar a preparación da proba selectiva, impartirase un curso formativo de carácter non obrigatorio, organizado pola Sección de Formación da Deputación, que versará sobre as materias incluídas no programa da convocatoria, centrándose especialmente nos aspectos prácticos precisos para o axeitado desempeño do novo posto de traballo de Auxiliar educadora. A participación neses cursos, de carácter voluntario, estará aberta a tódolos aspirantes de cada convocatoria. O número de postos ofertados son 2. Tamén poderanse incorporar outras prazas que se encontraran vacantes ou si como resultado do proceso de valoración de postos de traballo e definición das súas funcións, se conclue a necesidade de reclasificar outros postos non incluídos no Plan de Emprego ou de modificar as funcións asignadas a estes. Este proceso levarase a cabo dentro das limitacións orzamentarias que para tal fin se consignen nos respectivos orzamentos, as modificacións do cadro de persoal e relacións de postos de traballo correspondentes. Os méritos da fase de concurso estarán orientados a avaliar a carreira profesional do candidato e as súas capacidades e aptitudes para cumprir coas funcións propias do Corpo ou Escala de destino. A carreira profesional valorarase tendo en conta a antigüidade do candidato, grao persoal consolidado e a formación ata un máximo de 20 puntos. A antigüidade na Deputación como funcionario de carreira ou laboral fixo, valorarase a razón de 0,50 puntos por ano ou fracción superior a seis meses; e a antigüedade noutras administracións públicas a razón de 0,05 puntos por ano o fracción superior a seis meses. Ata un máximo de 13 puntos, e serán computabeis a estos efectos os servizos recoñecidos ao abeiro da Lei 70/1978 do 26 de decembro. Grado persoal consolidado o equivalente en función al grupo de convenio do persoal laboral: a) Ata 3 puntos inferior ao nivel del posto: 5 puntos b) Ata 4 puntos inferior ao nivel del posto: 3 puntos Celador/a e velador/a equivalente ao nivel 13. Incluiranse aqueles cursos, impartidos pola administración pública ou homologados, que capaciten ao candidato para o desenvolvemento das funcións propias dos auxiliares educadores, ata un máximo de 2 puntos, según o seguinte baremo: - Máis de 100 horas: 0,75 puntos. - De 71 a 100 horas: 0,50 puntos. - De 41 a 70 horas: 0,35 puntos - De 15 a 40 horas: 0,20 puntos. - Menos de 15 horas ou non figuran: 0,10 puntos. A fase de oposición consistirá na superación da seguinte proba, de carácter eliminatorio: Realizar, nun tempo máximo duas horas, un test de 15 preguntas con tres respostas alternativas cada unha delas, sobre as materias contidas no programa da convocatoria e que será elaborado polo citado Tribunal inmediatamente antes do comezo da proba. A proba valorarase de 0 a 30 puntos. A puntuación mínima necesaria para aprobar será de 15 puntos. Unha vez rematado o proceso selectivo, o Tribunal Cualificador fará pública a relación de aspirantes que obtiveron a puntuación mínima de 15 puntos na proba, propoñendo ao órgano competente o nomeamento como funcionarios/as de carreira aos aspirantes que, unha vez sumada á puntuación da oposición a puntuación do concurso, obtiveran maior puntuación ata o máximo de prazas ofertadas. Os que ocupen prazas susceptibles de transformación quedaran destinados/as e adscritos/as, de forma definitiva, no mesmo posto de traballo que ocupaban o último día do prazo de presentación de solicitudes, e reconvertidos, simultáneamente, na Relación de Postos de Traballo e no cadro de persoal, nun posto de traballo e nunha praza de auxiliar educadora. Tema 1.-Medidas de apoio ás familias e protección á infancia. Tema 2.-Centros de menores. Fogares de día e centros de atención á infancia. Tipoloxía e funcións. Tema 3.-Centros de día e centros de atención á infancia. Normativa, Regulamento de Réxime Interno e Proxecto Educativo. Tema 4.-A separación familiar na infancia. Cómo manifestan os nenos os seus efectos. Tema 5.-A acollida do neno e a familia desde o contexto dun fogar de día o escola infantil. Tema 6.-Educación para a saúde psico-física: dietética, hixiene, autonomía. Tema 7.-Educación para a saúde psico-física: nenos con necesidades especiais. Tema 8.-Patróns evolutivos do neno de 0 a 12 anos. Tema 9.-Desenvolvemento de actividades de ocio e tempo libre. Tema 10.-Traballo en equipo. Tarefas do coidador nos centros de atención. A Coruña, 25 de novembro de 2010 O Presidente O Secretario Salvador Fernández Moreda José Luis Almau Supervía